Diari Oficial de la Generalitat Valenciana


Sumari del DOGV 9210, del 08-11-2021 (2021/10727)

RESOLUCIÓ de 19 d'octubre de 2021, del director de l'Institut Cartogràfic Valencià, per la qual s'aprova la millora en la precisió geomètrica de la línia límit entre els municipis d'Alcublas i Llíria.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9210

Data del DOGV
:   08-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10762


Data del document
:   19-10-2021

Organisme emissor
:   Institut Cartogràfic Valencià

Tipus de document
:   Resolució

Descriptors 

:   * Institut Cartogràfic Valencià

RESOLUCIÓ de 19 d'octubre de 2021, del director de l'Institut Cartogràfic Valencià, per la qual s'aprova la millora en la precisió geomètrica de la línia límit entre els municipis d'Alcublas i Llíria. [2021/10481]  
Vist l'expedient corresponent a les actuacions de millora geomètrica, s'exposen els següents  
  
Fets  
Amb data de 14 de juny de 2016, la Direcció General d'Administració Local sol·licita informe sobre el límit territorial del municipi de Benissanó, per tal de comprovar la correcta inscripció de les dades en el Registre d'Entitats Locals de la Comunitat Valenciana (Exp: 2016/0308).  
En 2018, per tal de donar continuïtat a aquests treballs iniciats prèviament en aquesta zona, l'Institut Cartogràfic Valencià (d'ara en avant ICV), inicia d'ofici l'expedient de millora en la precisió geomètrica de la línia límit entre els municipis d'Alcublas i Llíria.  
L'ICV comunica a l'Ajuntament d'Alcublas, amb data de 22 de juny de 2018 (2018/S31578), a l'Ajuntament d'Altura (2018/31294), a l'Ajuntament d'Andilla (2018/31894) i a l'Ajuntament de Llíria, amb data de 12 de març de 2018 (2018/S11323), que en eixe any està previst dur a terme la planificació dels treballs per a la millora geomètrica de la línia, els informa sobre la naturalesa dels treballs i els hi demana la col·laboració.  
Amb data de 17 de juliol de 2018, l'ICV comunica a l'Ajuntament d'Alcublas (2018/S35076), a l'Ajuntament de Llíria (2018/S35088), a l'Ajuntament d'Altura (2018/31634) i a l'Ajuntament d'Andilla (2018/31310), l'inici dels treballs d'execució en camp i els informa sobre les empreses adjudicatàries que realitzaran el treball dirigit per l'ICV.  
Amb data de 12 de desembre de 2018, conclouen els treballs d'execució i control de qualitat de la millora geomètrica per l'ICV de la línia entre els municipis d'Alcublas i Llíria, situats a la província de València.  
  
  
Fonaments de dret  
Primer. És funció de l'ICV, d'acord amb la lletra i de l'article 4.2 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià, l'elaboració i el manteniment del mapa municipal, que consisteix, d'acord amb l'article 41.1 de la mateixa llei, en la recuperació de les línies límit de tots els municipis de la Comunitat Valenciana. En aquest sentit, l'article 4.2.i també estableix que és funció de l'ICV l'impuls dels treballs de millora geomètrica de les línies que delimiten els termes municipals de la Comunitat Valenciana.  
Segon. Atés el caràcter exclusivament tècnic de la millora geomètrica de les línies de terme, l'article 43.3 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià estableix que l'ICV en planificarà anualment els treballs i els executarà, prèvia comunicació als ajuntaments beneficiats i, una vegada conclosos els treballs de millora geomètrica, s'informarà de les geometries actualitzades als ajuntaments afectats.  
  
Tercer. Així, el segon paràgraf de l'article 43.3 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià estableix que les geometries millorades reflectiran fidelment la descripció de les línies de terme contingudes en les actes de delimitació originals aprovades en el seu moment pels plens dels ajuntaments implicats i la millora geomètrica en cap cas suposarà una alteració de la línia de terme.  
Vists els fonaments de dret assenyalats, resolc:  
  
Primer  
Aprovar la millora en la precisió geomètrica de la línia límit entre els municipis d'Alcublas i Llíria, situats a la província de València, i mantindre íntegrament allò convingut en l'acta de delimitació municipal original alçada per l'Institut Geogràfic i Estadístic/ Institut Geogràfic Nacional de 1906 entre els citats termes municipals.  
Els mollons que delimiten els termes municipals resultat de la millora geomètrica executada s'inclouen en el següent llistat que es relaciona a continuació. La denominació establida per a cada punt és correlativa (M1, M2,...) en el sentit d'avanç de la línia, en aquest cas d'oest a est i, quan s'hi precisa, s'hi indica el nombre de termes municipals adjacents (M3T, M4T). Les coordenades dels punts es proporcionen en el sistema geodèsic de referència ETRS89, projecció cartogràfica UTM, fus 30. Geomètricament la línia que separa cada molló de l'anterior és recta.  
  
Segon  
Acordar la publicació de la present resolució en el Diari Oficial de la Generalitat Valenciana, i la seua posterior notificació als ajuntaments d'Alcublas i Llíria, a la Diputació Provincial de València, a la Direcció General d'Administració Local, a l'Institut Geogràfic Nacional i al Registre d'Entitats Locals del Ministeri de Política Territorial.  
  
Contra aquesta resolució, que posa fi a la via administrativa, es podrà interposar un recurs de reposició, amb caràcter potestatiu, davant de la Conselleria de Política Territorial, Obres Públiques i Mobilitat, en el termini d'un mes comptador des del sendemà de la recepció de la notificació o des de la publicació en el Diari Oficial de la Generalitat Valenciana, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, s'hi podrà interposar un recurs davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la seua publicació en el Diari Oficial de la Generalitat Valenciana, d'acord amb el que es preveu en la Llei 29/1998, de 13 de juliol, reguladora de la jurisdicció contenciosa administrativa.  
  
València, 19 d'octubre de 2021.- El director de l'Institut Cartogràfic Valencià: Xavier Navarro i Garcia.